સફળ પુરુષ પાછળ સ્ત્રીનો હાથ.. શીર્ષક આપમેળે જ જાણે કાંઈ કેટલાય ઉદાહરણો આંખ સામે ઉજાગર કરી જાય છે! નારીની પોતાની આગવી ગરિમા છે, એક મા તરીકે, એક પત્ની તરીકે, એક બહેન તરીકે, એક દીકરી તરીકે – ડગલે ને પગલે પુરુષ જીવનમાં નારીઓનો અવિભાજ્ય રીતે ફાળો રહેલો હોય છે. નારી જીવનનાં દરેક તબક્કે, જન્મથી લઈને મરણ સુધી ત્યાગ અને બલિદાનની પ્રેરણામૂર્તિ તરીકે હાજર હોય છે પુરુષો માટે!! અને હા, આ ત્યાગ અને બલિદાનના બદલામાં જે સ્ત્રીઓ મેળવે છે તેનું મૂલ્ય કોઈ જ આંકી શકે તેમ નથી. એ છે પ્રેમ અને વિશ્વાસ – જે દરેક ક્ષણ તેના જીવનને ચેતનવંતુ રાખે છે!